คลังไม่ปลื้มตัวเลขจีดีพี
สศค.คาดโต 3.6% ต่ำกว่าศักยภาพไทย,นายกฤษฎา จีนะวิจารณะ ผู้อำนวยการ สำนักงานเศรษฐกิจการคลัง (สศค.) เปิดเผยว่า เดือน เม.ย.นี้ สศค.ยังคงประมาณการเติบโตของเศรษฐกิจไทยหรือผลิตภัณฑ์มวลรวมภายในประเทศ (จีดีพี) เท่าเดิม คือ 3.6% โดยมีช่วงคาดการณ์ระหว่าง 3.3-3.9% เร่งตัวขึ้นจากปีก่อนที่ขยายตัว 3.2% ทั้งนี้ สศค.คาดการณ์เศรษฐกิจไทยปี 60 ครั้งแรกเมื่อเดือน ธ.ค.59 ที่ผ่านมาอยู่ที่ 3.6% แม้การส่งออกช่วง 2 เดือนแรกของปีนี้ (ก.พ.-มี.ค.) จะดีขึ้น และส่งผลให้ไตรมาสแรกการส่งออกขยายตัวบวก 4.9% โดยยอดการส่งออกเดือน มี.ค.ขยายตัวสูงถึง 9.2% และมีมูลค่าการส่งออกทะลุ 20,000 ล้านดอลลาร์สหรัฐฯ แต่ปัจจัยดังกล่าวยังไม่มีนัยสำคัญถึงขั้นทำให้ต้องปรับประมาณการ,ปัจจัยสนับสนุนหลักของเศรษฐกิจปีนี้ มาจากการฟื้นตัวของเศรษฐกิจโลก แต่ปัญหาการเมืองในหลายๆประเทศ และความตึงเครียดทางการเมืองเช่น คาบสมุทรเกาหลี และการประกาศขึ้นดอกเบี้ยของธนาคารกลางสหรัฐฯ ก็เป็นปัจจัยลบด้วย มั่นใจว่าไตรมาสแรกปีนี้เศรษฐกิจไทยขยายตัวมากกว่า 3.1% แน่นอน สำหรับปัจจัยที่สนับสนุนการฟื้นตัวของเศรษฐกิจในประเทศ คือ การลงทุนของภาครัฐและการท่องเที่ยว ยังคงเป็นพระเอก นับจากนี้หากภาคเอกชนมีการลงทุนสมทบเพิ่ม โอกาสที่จีดีพีปีนี้จะแตะ 4% ก็เป็นไปได้สูงมาก,ด้านนายอภิศักดิ์ ตันติวรวงศ์ รมว.คลัง กล่าวว่า อัตราเติบโตที่ สศค.คาดการณ์ที่ 3.6% ซึ่งเป็นตัวเลขประมาณการเดิมนั้น ยังเป็นตัวเลขที่ต่ำเกินไป เพราะในใจตั้งเป้าผลักดันให้เศรษฐกิจไทยขยายตัว 4% หรือกว่า 4% ของจีดีพี เนื่องจากปีที่แล้วและต่อเนื่องถึงปีนี้ รัฐบาลสนับสนุนด้านภาษีและการลงทุนโครงสร้างพื้นฐานจำนวนมาก แต่การลงทุนของภาคเอกชนยังน้อยเกินไป.
นายกฤษฎา จีนะวิจารณะ ผู้อำนวยการ สำนักงานเศรษฐกิจการคลัง (สศค.) เปิดเผยว่า เดือน เม.ย.นี้ สศค.ยังคงประมาณการเติบโตของเศรษฐกิจไทยหรือผลิตภัณฑ์มวลรวมภายในประเทศ (จีดีพี) 
กฤษฎา จีนะวิจารณะ,การส่องออก,เศรษฐกิจโลก,การท่องเที่ยว,เศรษฐกิจไทย